Source: http://cetatenie.just.ro/index.php/ro/centru-de-presa-2/regulament-programare-online
Timestamp: 2017-02-20 15:31:09+00:00
Document Index: 38146697

Matched Legal Cases: ['ARTICOLUL 8', 'ARTICOLUL 8', 'ARTICOLUL 8', 'ARTICOLUL 10', 'ARTICOLUL 11', 'ARTICOLUL 8', 'ARTICOLUL 8', 'ARTICOLUL 10', 'ARTICOLUL 11', 'ARTICOLUL 27', 'ARTICOLUL 8', 'ARTICOLUL 8', 'ARTICOLUL 8', 'ARTICOLUL 10', 'ARTICOLUL 11', 'ARTICOLUL 27']

Main MenuAcasăPrezentareLEGISLAȚIECONDUCEREORGANIGRAMĂREGULAMENT DE ORGANIZARE ȘI FUNCȚIONAREPROGRAME ȘI STRATEGIIRAPOARTE ȘI STUDIICARIERĂSTATISTICI ANCStadiu dosarARTICOLUL 8ARTICOLUL 8^1ARTICOLUL 8^2ARTICOLUL 10ARTICOLUL 11PROGRAMARE ONLINE DEPUNERE DOSARREGULAMENT PROGRAMARE ONLINEOrdineARTICOLUL 8ARTICOLUL 8^1 ARTICOLUL 10ARTICOLUL 11ARTICOLUL 27JurământCategorii de cereriARTICOLUL 8ARTICOLUL 8^1ARTICOLUL 8^2ARTICOLUL 10ARTICOLUL 11ARTICOLUL 27RETRAGEREA CETATENIEI ROMANETransparențăINFORMAŢII DE INTERES PUBLICLEGEA NR. 544/2001BULETIN INFORMATIV (LEGEA NR. 544/2001)RAPOARTE EVALUARE LEGEA NR. 544/2001FORMULARE TIPIZATESNA - ANC 2016-2020CONTACTÎntrebări frecvente
Începând cu data de 01.02.2017, taxa de 191 lei pentru depunerea cererilor de acordare a cetățeniei române în baza art. 8 și art. 81 din Legea nr. 21/1991 și în baza art. 10 din aceeași lege, precum și taxa de 3 lei, sunt eliminate. Reamintim persoanelor interesate că la depunerea dosarelor privind cetăţenia română este obligatorie prezentarea documentelor de identitate şi de stare civilă atât în original, cât şi în copie legalizată, în cazul documentelor emise de autorităţile altor state. Pentru documentele emise de autorităţile române este suficientă prezentarea originalului şi a unei copii simple care va fi certificată pentru conformitate de către funcţionarul ANC. Nu sunt acceptate actele laminate (plastifiate), întrucât elementele particularizante ale documentelor originale au fost deteriorate în urma plastifierii. De asemenea, precizăm că pentru utilizarea aplicaţiei PROGRAMARE ONLINE DEPUNERE DOSAR Autoritatea Naţională pentru Cetăţenie nu percepe taxe, fiind un serviciu gratuit.
Regulament de programare online pentru depunerea dosarelor privind cetățenia română	Regulament de programare online pentru depunerea dosarelor privind cetățenia română
Prezentul regulament stabilește modul în care se efectuează programările online, procedura de rezervare pentru depunerea dosarelor privind cetățenia română.
În vederea desfășurării în condiții optime a activității de lucru cu publicul și în scopul asigurării unui management de calitate al fluxurilor de persoane, accesul petenților, pentru depunerea dosarelor, la sediul central al Autorității Naționale pentru Cetățenie (ANC) din București și la sediile Birourilor Teritoriale din Galați, Iași, Suceava și Timișoara se poate face pe baza programărilor online pe site-ul oficial al ANC http://cetatenie.just.ro, rubrica Stadiu dosar – Programare online depunere dosar, după cum urmează:
Sediul ANC București – maxim 200 programări online / zi; (Cereri formulate în temeiul art. 8, 81, 10, 11 și 27 din Legea nr. 21/1991) Biroul Teritorial Galați – maxim 65 programări online / zi; (Cereri formulate în temeiul art. 11 din Legea nr. 21/1991)
Biroul Teritorial Iași – maxim 100 programări online / zi; (Cereri formulate în temeiul art. 11 din Legea nr. 21/1991) Biroul Teritorial Suceava - maxim 30 programări online / zi (Cereri formulate în temeiul art. 11 din Legea nr. 21/1991).
Numărul de programări online zilnice se poate modifica în funcție de numărul angajaților ce își desfășoară activitatea în fiecare locație în parte.
Selectarea locației și programarea datei la care se va depune cererea privind cetățenia română, însoțită de actele care dovedesc îndeplinirea condițiilor prevăzute de lege, se face direct pe site-ul ANC http://cetatenie.just.ro rubrica Stadiu dosar – Programare online depunere dosar, de către persoana interesată, ulterior acestei selecții fiind completat formularul de înregistrare. O persoană poate efectua o singură programare pe zi, netransmisibilă, la una din locațiile disponibile. Nu se pot face programări prin poștă, e-mail, fax sau telefonic.
Pentru validarea unei programări este obligatorie completarea câmpurilor Nume, Email, Data programării, Adresa, Data nașterii ale formularului de înregistrare, după cum urmează:
În câmpul Email se completează adresa de e-mail validă la care va fi primit mesajul de confirmare a programării;
În câmpul Telefon se completează un număr de telefon valid al persoanei care va depune dosarul privind cetățenia română (opțional);
Completarea incorectă a acestor câmpuri, precum și neconcordanța dintre datele înscrise în formularul de înregistrare și datele de identificare ale persoanei care se prezintă la depunerea dosarului vor duce la anularea programării. Programarea va fi anulată și în cazul neprezentării la data programată, fiind necesară o nouă înregistrare pe site-ul ANC în acest sens.
De asemenea, programările efectuate vor fi luate în considerare doar dacă respectă competențele ce revin fiecărei locații în parte (spre exemplu, în cazul Birourilor Teritoriale nu se pot face programări decât pentru depunerea cererilor de redobândire a cetățeniei române în temeiul art. 11 din Legea nr. 21/1991).
1. Selectarea Locației și a datei la care se va depune dosarul;
2. Completarea câmpurilor obligatorii ale formularului de înregistrare online;
3. Confirmarea înregistrării (Register);
4. Prezentarea la sediul și data selectate pentru depunerea dosarului.
Nu sunt valabile programările online pentru zilele nelucrătoare, stabilite sau anunțate ulterior, prin acte normative sau dispoziții interne, zile în care nu se desfășoară activitate de lucru cu publicul.
Implementarea programării online nu exclude funcționarea în paralel a sistemului de ordonare pe bază de bonuri de ordine. Astfel, în afara programărilor online zilnice, vor fi repartizate bonuri de ordine până la limita maximă a numărului de dosare ce pot fi procesate pe zi la fiecare sediu în parte.
7864373
Vizitatori astaziVizitatori luna aceasta	14234383788	Visitors Counter